Analýza vplyvov na podnikateľské prostredie

Názov materiálu: Návrh vyhlášky, ktorou sa mení a dopĺňa vyhláška č. 422/2011 Z. z. o podrobnostiach farmako-ekonomického rozboru lieku v znení vyhlášky č. 177/2021 Z. z.

Predkladateľ: Ministerstvo zdravotníctva Slovenskej republiky

3.1 Náklady regulácie
3.1.1 Súhrnná tabuľka nákladov regulácie 
	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):

	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	0
	0

	D. Nepriame finančné náklady
	0
	0

	E. Administratívne náklady
	0
	0

	Spolu = A+B+C+D+E
	0
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	0
	0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
goldplating
	Účinnosť regulácie
	Kategória dotk. subjektov
	Počet dotk. subjektov spolu 
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady) / Nemení sa
	1in2out 
celkom
	Goldplating celkom

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	





3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 

Navrhovaná právna úprava nezavádza nové poplatky, sankcie ani iné priame finančné povinnosti podnikateľských subjektov. Dotknutými podnikateľskými subjektmi sú držitelia registrácie lieku, ktorí v konaniach podľa zákona č. 363/2011 Z. z. predkladajú farmako-ekonomický rozbor lieku (ďalej len „FER“). Potenciálne vplyvy na náklady regulácie predstavujú najmä administratívne náklady spojené s prípravou FER a súvisiacich podkladov, prípadne nepriame finančné náklady, ak držiteľ registrácie zabezpečuje prípravu alebo adaptáciu farmako-ekonomického modelu prostredníctvom externého dodávateľa.
Vplyvy jednotlivých regulácií na náklady podnikateľského prostredia nebolo možné spoľahlivo kvantifikovať, keďže rozsah prác pri príprave FER sa líši v závislosti od charakteristík lieku, nastavenia farmako-ekonomického modelu a dostupnosti zahraničných podkladov, a navrhované požiadavky vo významnej miere spresňujú a formalizujú postupy, ktoré sa pri hodnotení FER uplatňujú už v súčasnosti. Posúdenie sa preto vykonalo kvalitatívne, a to vo vzťahu k rozdielu oproti súčasnej hodnotiacej praxi.
K regulácii č. 1 (relevantný komparátor): Súčasná podmienka minimálneho 10 % zastúpenia liečebného postupu predstavuje arbitrárne stanovenú hranicu, ktorá nemusí vždy zodpovedať klinickej relevantnosti komparátora. Lieky hradené na výnimku podľa § 88 zákona č. 363/2011 Z. z. sa zároveň v súčasnosti systematicky nevyužívajú ako relevantné komparátory, a to ani v prípadoch, keď predstavujú ustálenú liečebnú prax. Navrhovaná úprava umožňuje zohľadniť klinicky relevantné komparátory bez toho, aby sa očakávala zásadná zmena doterajšieho spôsobu ich určovania; ide predovšetkým o spresnenie a formalizáciu existujúcich postupov, ktorá zvyšuje právnu istotu žiadateľov. Zapojenie odborníkov z príslušnej klinicko-terapeutickej oblasti slúži na overenie klinickej relevantnosti komparátora. Regulácia preto nemení náklady podnikateľského prostredia.
K regulácii č. 2 (analýza scenárov): Analýzy neistoty a alternatívnych scenárov sú súčasťou FER už v súčasnosti. Navrhovaná úprava nezavádza zásadne novú analytickú požiadavku, ale spresňuje požiadavky na nastavenie, vykonávanie a prezentáciu týchto analýz v súlade s medzinárodnou metodickou praxou.
K regulácii č. 3 (pravdepodobnostná analýza citlivosti): Pravdepodobnostná analýza citlivosti nepredstavuje pre držiteľov registrácie zásadne novú požiadavku. Farmako-ekonomické modely predkladané na účely kategorizácie liekov v Slovenskej republike sú vo významnej miere adaptované zo zahraničia, najmä zo Spojeného kráľovstva, a spravidla už obsahujú nástroje na vykonanie pravdepodobnostnej analýzy citlivosti. Jej vykonanie je preto vo väčšine prípadov súčasťou adaptácie existujúceho modelu a nevyžaduje vytvorenie nového analytického nástroja.
K regulácii č. 4 (deterministická analýza citlivosti): Navrhovaná úprava nahrádza doterajšie manuálne testovanie vybraných hodnôt vstupných parametrov o ± 30 % štandardizovanejším postupom, ktorý môže v praxi znížiť časovú a administratívnu náročnosť prípravy analýzy citlivosti. 
K regulácii č. 5 (Metodická príručka a šablóna FER): Navrhované zmeny spôsobu vykazovania výsledkov zachovávajú základný rámec súčasnej prezentácie výsledkov FER; dodatočné požiadavky sa týkajú predovšetkým podrobnejšieho prezentovania výsledkov analýz scenárov a neistoty. Časť požiadaviek aktualizovanej Metodickej príručky vychádza z požiadaviek a výziev, ktoré sa v súčasnosti uplatňujú v priebehu hodnotiaceho procesu. Ich zohľadnenie už pri príprave žiadosti predstavuje presun časti administratívnej záťaže do úvodnej fázy konania, čo môže prispieť k obmedzeniu prerušení konania a skráteniu celkového času hodnotenia žiadosti. Držitelia registrácie majú zároveň vo väčšine prípadov k dispozícii technickú dokumentáciu k farmako-ekonomickým modelom a súhrnnú dokumentáciu klinických dôkazov (tzv. Global Value Dossiers). Ich predloženie môže znížiť potrebu opätovného spracovania, prekladania a úpravy existujúcich odborných textov a obmedziť rozsah slovenských textových podkladov na informácie nevyhnutné na vysvetlenie nastavení a predpokladov modelu pre podmienky Slovenskej republiky.
K regulácii č. 6 (diskontná sadzba): Zmena diskontnej sadzby z 5 % na 3,5 % predstavuje zmenu hodnoty vstupného parametra farmako-ekonomického modelu a nevyvoláva dodatočné administratívne ani nepriame finančné náklady. Jej vplyv na výsledok hodnotenia nákladovej efektívnosti a na výšku nákladovo efektívnej úhrady je opísaný v bode 3.4 písm. c).
Záver: Dodatočná časová náročnosť prípravy podkladov podľa regulácií č. 2, 3 a 5 sa pri štandardných prípadoch predpokladá v rozsahu jednotiek hodín na jeden FER nad rámec súčasnej prípravy. Táto náročnosť bude v podstatnej miere kompenzovaná znížením náročnosti podľa regulácie č. 4, efektívnejším využívaním existujúcej odbornej dokumentácie a obmedzením potreby dopĺňania podkladov počas hodnotenia. Čistá zmena nákladov regulácie na podnikateľské prostredie sa preto považuje za zanedbateľnú. Navrhovaná úprava sa uplatňuje rovnako na všetkých držiteľov registrácie lieku bez ohľadu na ich veľkosť; osobitný vplyv na mikro, malé a stredné podniky nebol identifikovaný.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.

Bezpredmetné. Návrhom sa nevykonáva transpozícia smernice EÚ ani implementácia nariadenia EÚ a goldplating nebol identifikovaný.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Dňa 31. 07. 2026 bola zverejnená predbežná informácia PI/2026/185 na portáli Slov-lex. Konzultácie sa konali formou osobných pracovných stretnutí až do začiatku PPK.

Forma konzultácií: Pracovné stretnutia s Asociáciou inovatívneho farmaceutického priemyslu (AIFP), Americkou obchodnou komorou (AmCham), zdravotnými poisťovňami, zástupcami pacientskych organizácií, odborníkmi Slovenskej lekárskej spoločnosti (SLS), Slovenskej lekárskej komory (SLK) a Národným inštitútom pre hodnotu a technológie v zdravotníctve (NIHO). Celkovo sa uskutočnilo päť pracovných stretnutí.

Výstupy:
· Návrh novely vyhlášky č. 422/2011 Z. z. bol pôvodne predložený do medzirezortného pripomienkového konania 1. decembra 2025 v rámci legislatívneho procesu č. LP/2025/594. Súčasťou pôvodného návrhu bola aj zmena diskontnej sadzby na úroveň 3,7 %. V rámci medzirezortného pripomienkového konania bola k navrhovanej výške diskontnej sadzby uplatnená pripomienka požadujúca jej stanovenie na úrovni odporúčanej Office of Health Economics. Legislatívny proces bol následne zastavený a návrh bol opätovne otvorený v roku 2026 v nadväznosti na odbornú diskusiu so zástupcami sektora. 
· Zástupcovia farmaceutického priemyslu v rámci konzultácií poukázali najmä na potrebu zníženia diskontnej sadzby používanej vo farmakoekonomických analýzach, a to s prihliadnutím na odporúčania externej odbornej inštitúcie Office of Health Economics. V rámci konzultácií bola diskutovaná potreba nastavenia diskontnej sadzby tak, aby lepšie reflektovala aktuálne ekonomické podmienky Slovenskej republiky a približovala sa hodnotám používaným v iných európskych krajinách.
· Zástupcovia farmaceutického priemyslu zároveň poukázali na potrebu aktualizácie Metodickej príručky a predložili konkrétne podnety k metodickým postupom používaným pri farmakoekonomickom hodnotení. Tieto podnety sa týkali najmä zosúladenia jednotlivých metodických postupov s prístupmi uplatňovanými v medzinárodnej HTA a farmakoekonomickej praxi.
· Pacientske organizácie sa v rámci konzultácií zaujímali najmä o predpokladané dopady navrhovaných zmien na dostupnosť liekov a pacientov. Zároveň poukázali na potrebu zvýšenia zapojenia pacientov do hodnotiacich procesov a na význam zohľadnenia pacientskej perspektívy pri hodnotení zdravotníckych technológií.
· Zástupcovia zdravotných poisťovní kládli dôraz najmä na zachovanie udržateľnosti verejných financií pri súčasnom uplatňovaní medzinárodne uznávaných metodických postupov a na transparentnosť hodnotiacich procesov.
· Zástupcovia odbornej verejnosti, reprezentovaní Slovenskou lekárskou spoločnosťou, poukázali na potrebu väčšieho zapojenia odborníkov do hodnotiaceho procesu, najmä pri určovaní relevantného komparátora a pri poskytovaní odborných medicínskych vstupov do hodnotenia.

Uvedené podnety boli zohľadnené pri návrhu zmien vyhlášky, najmä v oblasti výšky diskontnej sadzby a spresnenia a zvýšenia transparentnosti postupov pri hodnotení farmakoekonomických analýz. Úprava diskontnej sadzby lepšie adresuje modeláciu prínosov liekov u pediatrických pacientov a v skupine liekov s dlhodobým prínosom, nakoľko zníženie diskontnej sadzby má najvýraznejší vplyv práve na prínosy liekov s oneskoreným nástupom efektu. V skupine liekov určených pre starších pacientov nemá diskontná sadzba tak výrazný vplyv s ohľadom na kratší časový rámec modelovania prínosov. Väčšia časť metodických podnetov bola premietnutá do aktualizovanej Metodickej príručky a šablóny farmakoekonomického rozboru, ktoré tvoria prílohy k návrhu vyhlášky.

Navrhovaný materiál má za cieľ zvýšiť transparentnosť a predvídateľnosť procesu farmakoekonomického hodnotenia a priblížiť používané metodické postupy medzinárodne uznávaným prístupom.

Reakciou na podnety z konzultácií je tiež zavedenie novej definície relevantného komparátora a spresnenie podmienok a postupov jeho stanovenia. Cieľom týchto zmien je zabezpečiť, aby výber relevantného komparátora lepšie zodpovedal aktuálnej klinickej praxi a rozhodovaciemu problému hodnotenia.  

Alternatívne riešenia: Ako alternatívne riešenie bolo posudzované zachovanie súčasného stavu, ktoré by neumožnilo správne vyhodnotiť riziká neistoty dosiahnutia nákladovej efektívnosti a pri ktorom by boli pri farmako-ekonomickom hodnotení naďalej znevýhodnené lieky určené pre pediatrické indikácie, vakcinácie a iné lieky prinášajúce dlhodobý pozitívny efekt na život pacientov. Vo vzťahu k výške diskontnej sadzby bola posudzovaná hodnota 3,7 % navrhnutá v legislatívnom procese č. LP/2025/594, ako aj návrh zástupcov farmaceutického priemyslu na jej stanovenie s prihliadnutím na odporúčania Office of Health Economics. Po zohľadnení výsledkov konzultácií sa navrhuje diskontná sadzba vo výške 3,5 %.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 

Návrhom vyhlášky nedochádza k vytvoreniu nových ani k podstatnej zmene existujúcich bariér na trhu. Podmienky zaradenia lieku do zoznamu kategorizovaných liekov ustanovuje zákon č. 363/2011 Z. z. a návrh vyhlášky ich nemení. Návrh spresňuje metodické požiadavky na vypracovanie a hodnotenie farmako-ekonomického rozboru lieku, ktoré sa vo významnej miere uplatňujú v hodnotiacej praxi už v súčasnosti, čím zvyšuje predvídateľnosť podmienok vstupu liekov do systému úhrad z verejného zdravotného poistenia.

Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 

Nie. Navrhovaná úprava sa uplatňuje rovnako na všetkých držiteľov registrácie lieku bez ohľadu na ich veľkosť a neobsahuje osobitné režimy pre MSP. Vplyv zníženia diskontnej sadzby na výsledok hodnotenia sa môže líšiť podľa charakteristík lieku – výraznejší je pri liekoch s oneskoreným nástupom efektu alebo s dlhodobým prínosom (napr. lieky v pediatrických indikáciách, vakcíny), menej výrazný pri liekoch s kratším časovým horizontom modelovania prínosov (napr. lieky určené pre starších pacientov). Tento rozdiel nevyplýva z odlišného zaobchádzania s liekmi alebo ich držiteľmi registrácie, ale z podstaty diskontovania budúcich nákladov a prínosov.

Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 

Navrhovaná zmena môže nepriamo ovplyvniť rozhodovanie zahraničných farmaceutických spoločností o rozsahu ich pôsobenia a investičných aktivitách na Slovensku, a to v súvislosti so zmenami podmienok posudzovania nákladovej efektívnosti liekov. Zvýšenie transparentnosti a predvídateľnosti hodnotiaceho procesu a priblíženie metodických postupov medzinárodne uznávaným postupom môže mať pozitívny vplyv na podmienky pre pôsobenie a investičné aktivity zahraničných farmaceutických spoločností na Slovensku. Celkový vplyv na cezhraničné investície sa predpokladá ako marginálny.

Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 

Nemá vplyv.

Ovplyvňuje zmena regulácie inovácie, vedu a výskum?

Návrh nemá priamy vplyv na vedu a výskum. 

Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?

Nebol identifikovaný goldplating. 

Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Návrh prispieva k zvýšeniu transparentnosti a predvídateľnosti procesu farmako-ekonomického hodnotenia a približuje používané metodické postupy, vrátane nastavenia diskontnej sadzby, prístupom uplatňovaným v medzinárodnej HTA praxi a v iných európskych krajinách. Celkový vplyv na podnikateľské prostredie na Slovensku v porovnaní so susednými krajinami EÚ sa predpokladá ako marginálny.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	☒ nemení	☐ znižuje
Navrhovaná úprava sa uplatňuje rovnako na všetkých držiteľov registrácie lieku a nemení ich vzájomné konkurenčné postavenie. Potenciálne pozitívne vplyvy (vyššia predvídateľnosť hodnotenia, priaznivejší výsledok hodnotenia pri liekoch s dlhodobým prínosom) aj potenciálne negatívne vplyvy (podrobnejšie požiadavky na analýzy neistoty, osobitný postup pri určení komparátora sa predpokladajú ako marginálne.

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Návrh nemá významný vplyv na pomer medzi produkciou podnikov a ich nákladmi. Prípadná dodatočná časová náročnosť prípravy farmako-ekonomického rozboru je nevýznamná a v podstatnej miere kompenzovaná znížením náročnosti v iných častiach rozboru (pozri bod 3.1.3).

Na základe uvedenej odpovede zaškrtnite a popíšte, či materiál produktivitu:
☐ zvyšuje  	☒ nemení	☐ znižuje

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;

Nemá vplyv. 

1. regulované ceny podľa zákona č. 18/1996 Z. z. o cenách;

Nemá vplyv. Maximálna cena lieku a úhrada lieku z verejného zdravotného poistenia sa určujú podľa zákona č. 363/2011 Z. z.; vplyv návrhu na výšku nákladovo efektívnej úhrady je opísaný v písm. c).

1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,

Navrhovaná právna úprava môže mať na držiteľov registrácie lieku potenciálne pozitívne aj negatívne vplyvy, ktoré sa týkajú najmä výsledku farmako-ekonomického hodnotenia a podmienok úhrady liekov z verejného zdravotného poistenia. Pri ich posúdení sa vychádzalo z charakteru navrhovaných metodických zmien, ich nadväznosti na postupy uplatňované v súčasnosti a z výsledkov modelových prepočtov vplyvu zmeny diskontnej sadzby. Posudzované boli najmä tieto oblasti:
Regulačné náklady. Vplyv na administratívne a nepriame finančné náklady držiteľov registrácie lieku je opísaný v bode 3.1.3; jeho čistá zmena sa považuje za zanedbateľnú.
Výška nákladovo efektívnej úhrady – pozitívny vplyv. Zníženie diskontnej sadzby z 5 % na 3,5 % môže pri liekoch, pri ktorých sa podstatná časť nákladov a zdravotných prínosov realizuje v budúcnosti, viesť k priaznivejšiemu výsledku hodnotenia nákladovej efektívnosti a k zvýšeniu maximálnej nákladovo efektívnej úhrady. Najvýraznejší vplyv sa predpokladá pri liekoch s oneskoreným nástupom efektu alebo s dlhodobým prínosom (napr. lieky v pediatrických indikáciách, vakcíny), menej výrazný pri liekoch s kratším časovým horizontom modelovania prínosov. Potenciálny vplyv bol overený na modelových prípadoch, pri ktorých sa porovnala nákladovo efektívna úhrada podľa súčasného a navrhovaného metodického nastavenia:
· Príklad č. 1 (štandardný liek, pre ktorý sa uplatní navrhovaný § 2 vyhlášky č. 298/2022 Z. z.): nákladovo efektívna úhrada podľa nového nastavenia by bola o 2,18 % vyššia v porovnaní s nákladovo efektívnou úhradou stanovenou v hodnotení NIHO,
· Príklad č. 2 (liek, pre ktorý sa uplatní navrhovaný § 3 vyhlášky č. 298/2022 Z. z.): nákladovo efektívna úhrada podľa nového nastavenia by bola o 2,47 % vyššia v porovnaní s nákladovo efektívnou úhradou stanovenou v hodnotení NIHO.
Výška nákladovo efektívnej úhrady – negatívny vplyv. Potenciálny negatívny vplyv môže vzniknúť v špecifickej situácii, ak by jediným relevantným komparátorom bol liek zaradený do zoznamu kategorizovaných liekov podľa § 7 ods. 5 zákona č. 363/2011 Z. z., pri ktorom na zaradenie nie je nákladová efektívnosť výlučnou podmienkou. Podmienka nákladovej efektívnosti sa v takom prípade v základnom scenári posúdi porovnaním s iným relevantným komparátorom, predovšetkým s najlepšou podpornou starostlivosťou (BSC), čo môže viesť k nižšej nákladovo efektívnej úhrade nového lieku, než aká by vyplynula z porovnania s takýmto liekom. Porovnanie s liekom zaradeným podľa § 7 ods. 5 zákona č. 363/2011 Z. z. zostáva zachované v rámci alternatívneho scenára. Cieľom tohto nastavenia je predchádzať postupnému zvyšovaniu úhrad v dôsledku nadväzujúcich porovnaní s liekmi, ktorých úhrada nebola podmienená preukázaním nákladovej efektívnosti. Okrem toho môžu niektoré ďalšie zmeny metodických postupov v jednotlivých prípadoch viesť k odlišným výsledkom farmako-ekonomického hodnotenia a tým ovplyvniť podmienky úhrady konkrétnych liekov.
Potreba poskytovania zliav. Nie je možné vopred spoľahlivo určiť, či navrhovaná právna úprava povedie k zníženiu potreby poskytovania zliav zo strany držiteľov registrácie. Výška dohodnutej zľavy závisí od výsledku hodnotenia nákladovej efektívnosti, predpokladaného vplyvu na rozpočet verejného zdravotného poistenia a výsledkov rokovaní o podmienkach úhrady. V prípadoch významnej neistoty výsledkov, vysokého predpokladaného vplyvu na rozpočet verejného zdravotného poistenia alebo iných oprávnených záujmov štátu zostáva zachovaná možnosť dohodnutia zľavy z úhrady alebo uplatnenia ďalších podmienok úhrady.
Úspešnosť žiadostí o kategorizáciu a podmienky vstupu liekov do systému úhrad. Spresnenie pravidiel určenia relevantného komparátora a analytických postupov samo osebe nepredstavuje automatickú zmenu podmienok zaradenia lieku do systému úhrad. Zmena diskontnej sadzby môže pri niektorých liekoch zlepšiť výsledok hodnotenia nákladovej efektívnosti a ovplyvniť počet liekov, pri ktorých bude možné preukázať nákladovú efektívnosť; jej vplyv na výsledok kategorizácie však bude vždy závisieť aj od ostatných vstupných parametrov a splnenia zákonných podmienok. Vyššia transparentnosť a predvídateľnosť hodnotenia a zohľadnenie požiadaviek na podklady už vo fáze prípravy žiadosti môžu prispieť k obmedzeniu prerušení konania a skráteniu času hodnotenia.
Obmedzenia analýzy. Výsledky modelových prípadov ilustrujú potenciálny vplyv zmeny diskontnej sadzby a nemožno ich považovať za všeobecne platný odhad ekonomického vplyvu na všetky lieky alebo držiteľov registrácie. Skutočný vplyv závisí od charakteristík lieku, časového rozloženia nákladov a zdravotných prínosov, výsledkov klinických štúdií, nastavenia farmako-ekonomického modelu a ďalších vstupných parametrov. Zvýšenie maximálnej nákladovo efektívnej úhrady zároveň automaticky neznamená zvýšenie skutočne dohodnutej úhrady alebo príjmov držiteľa registrácie, keďže výsledná výška úhrady je predmetom komplexného posúdenia v procese kategorizácie a rokovaní o podmienkach úhrady. Z uvedených dôvodov nie je možné vplyv na príjmy držiteľov registrácie, úspešnosť žiadostí, vstup liekov do systému úhrad a výšku dohodnutých zliav vopred spoľahlivo kvantifikovať.

1. iné vplyvy podľa písm. a) až c), ktoré sú goldplatingom.

Nemá vplyv.

